नपा अमले ने मंदिर की दीवार ढहाई
नगर पालिका के मदाखलत दस्ते ने जिला अस्पताल के पीछे रेलवे की जमीन पर अवैध तरीके से बने स्थायी और अस्थायी निर्माण को ढहा दिया। मदाखलत दस्ते ने टीन शेड तो गिराए ही हैं साथ ही मंदिर की दीवार भी ढहा दी। एसडीएम ने वहां बने पक्के मकान में रहने वालों को भी मकान खाली करने की हिदायत दी है।
नगर पालिका अमला सोमवार की शाम अचानक जिला अस्पताल के पीछे भीमनगर किनारे पर पहुंच गया। यहां अस्पताल से सटी बाउंड्रीवॉल किनारे एक दर्जन से अधिक लोगों ने अपने-अपने कारोबार के लिए टीनशेड लगा रखे थे। इन टीनशेड में किसी ने लकड़ी की दुकान खोल रखी थी तो कोई भूसे की टाल चला रहा था। मदाखलत की हिटैची मशीन ने एक लाइन से किसी को नहीं छोड़ा । वहां स्थित एक मंदिर की दीवार ढहाने के बाद हिटैची की कार्रवाई रुक गई। एसडीएम बीबी अग्निहोत्री ने वहां पहुंचकर मंदिर से शाउमाविद्यालय क्रमांक स्कूल परिसर तक जिन लोगों के भी पक्के मकान बने हुए हैं,उन्हें मकान खाली करने की हिदायत दी । नपा की कार्रवाई के दौरान एक भी व्यक्ति विरोध की हिम्मत नहीं जुटा सका।
यहां बनेगा हॉकर्स जोन : एसडीएम बीबी अग्निहोत्री ने बताया कि इस जमीन पर हॉकर्स जोन तैयार कराया जाएगा। हॉकर्स जोन में पुराने रेलवे स्टेशन पर पहुंचाए गए ठेले वालों को जगह दी जाएगी या कहीं अन्य से दुकानदारों को लाकर यहां बिठाया जाएगा, यह साफ नहीं है।
जैन स्कूल की दुकानें भी तोड़ो: कार्रवाई के दौरान निर्मल सिंह ने कहा कि यह रेलवे की जमीन है। यहां 120 फीट चौड़ी जगह थी। अगर नापजोख की जाए तो दिगंबर महासभा द्वारा बनवाई गईं दुकानों में भी रेलवे की जमीन निकलेगी।
जैन स्कूल की दुकानों से भी हटवाए टीनशेड
नपा अमले ने दूसरी साइड में भदावर प्रांतिक दिगंबर महासभा की दुकानों में जिन लोगों ने भी टीनशेड बहार रोड साइड में बना लिए हैं, उन्हें भी टीनशेड हटाने के लिए कहा। नपा के निर्देश के बाद लोगों ने अपने हाथ से टीनशेड खोलना शुरू कर दिए। इन्हें हिदायत मिली है कि मंगलवार सुबह तक सबकुछ साफ हो जाना चाहिए।
कार्रवाई
पुराने रेलवे स्टेशन रोड पर मंदिर की दीवार को तोड़ती हुई जेसीबी मशीन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva